Source: https://e-a.hu/index.php?module=Post&ID=16149
Timestamp: 2020-04-07 14:42:43
Document Index: 6782945

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

e-a.hu - Kártérítést kellene fizetnie az oroszoknak a Jukosz olajvállalat kisajátítása miatt
A holland fellebbviteli bíróság érvénytelentette a hágai kerületi bíróság 2016-os ítéletét, és helybenhagyta az ugyancsak Hollandiában működő Állandó Választottbíróságnak (PCA) azt a 2014-ben meghozott határozatát, amely 50 milliárd dollár kárpótlás megfizetésére kötelezte Oroszországot a Jukosz (Yukos) olajvállalat kisajátítása miatt.
A vállalat Putyin egyik legerősebb politikai ellenlábasáé volt – fotó: Sergei Karpukhin / Reuters
A holland fellebbviteli bíróság határozata szerint a hágai kerületi bíróság az Orosz Föderáció érdekei szerint döntött, azonban ítélete helytelen. "Ez azt jelenti, hogy a választottbírósági határozat ismét hatályos" – közölték. Mihail Hodorkovszkij egykori cégvezetőt és a Yukos több más volt vezetőjét Moszkva azzal vádolja, hogy 51 milliárd dollárt kivontak Oroszországból offshore cégeken keresztül.
A hágai székhelyű Állandó Választottbíróság 2014. július 28-án döntött úgy, hogy az olajvállalat kisajátítása miatt az orosz államnak 50 milliárd dollárt, az orosz GDP akkori 2,5 százalékát ki kell fizetnie a részvényeseknek. Az eljárást a vállalat korábbi részvényesei, a Cipruson bejegyzett Hulley Enterprises Limited, a Man szigeti Yukos Universal Limited, valamint a szintén ciprusi Veteran Petroleum Limited kezdeményezte Oroszországgal szemben. Oroszország már akkor jelezte, hogy fellebbez a döntés ellen.
A holland fellebbviteli bíróság keddi döntését azzal indokolta, hogy a választottbíróság joghatóságát az az Energiacharta Egyezmény (Energy Charter Treaty, ECT) biztosította, amelyhez Oroszország is csatlakozott. Ennek értelmében Moszkva kötelessége végrehajtani az abban foglaltakat, kivéve akkor, ha az ellentétes az érvényes orosz törvényekkel. A bíróság megállapítása szerint ilyen konfliktus azonban nem állt fenn – közölték.
Következő cikk: Az NKM Energia lesz a legnagyobb hazai energia-kiskereskedelmi társaság
Mészáros szennyezésgyanús búzafeldolgozója nyerte az Év agrárberuházása díjat
Az Opus Global Nyrt. érdekeltségében működő Viresol Kft.-nek ítélték az Év agrárberuházása díjat a Portfolio.hu által szervezett Agrárszektor konferencián – közölte az Opus Global szerdán az MTI-vel.
A hazai villamosenergia-hálózatra 726 megawatt napelemes termelő kapacitást kapcsoltak tavaly év végéig, az idei június 30-i előzetes adat meghaladja az 1,1 gigawattot – tájékoztatta a Magyar Energetikai és Közmű-szabályozási Hivatal (MEKH) csütörtökön az MTI-t.
Mintegy négyszer több beruházás érkezett tavaly Magyarországra a beruházás-ösztönzési rendszeren keresztül, mint 2009-ben – közölte Menczer Tamás, a Külgazdasági és Külügyminisztérium tájékoztatásért és Magyarország nemzetközi megjelenítéséért felelős államtitkára pénteken az M1 aktuális csatornán.